钦定古今图书集成/历象汇编/岁功典/第023卷 > 元日退朝观军仗归营 德宗
## 钦定古今图书集成/历象汇编/岁功典/第023卷 > 元日退朝观军仗归营 德宗

献岁视元朔，万方咸在庭。端旒揖群后，回辇阅师贞。
彩仗宿华殿，退朝归禁营。分行左右出，转斾风云生。
历历趋复道，容容映层城。勇馀矜捷技，令肃无喧声。
眷此戎旅节，载嘉良士诚。顺时倾宴赏，亦以助《文经》。

===奉和正日临朝　　　　　　　颜师古===七政璿衡始，三元宝历新。负扆延百辟，垂旒御九宾。
肃肃皆鹓鹭，济济盛簪绅。天涯致重译，西域献奇珍。